A BIZOTTSÁG 53/2005/EK RENDELETE
(2005. január 14.)
a kisebb égei-tengeri szigetek gabonatermékekkel és szárított takarmánnyal történő ellátására vonatkozó különleges rendelkezések alkalmazásának részletes szabályairól, és az előzetes ellátási mérleg megállapításáról szóló 3175/94/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes mezőgazdasági termékek vonatkozásában a kisebb égei-tengeri szigetek javára hozott egyedi intézkedések bevezetéséről szóló, 1993. július 19-i 2019/93/EGK tanácsi rendeletre (1) és különösen annak 3a. cikke (2) bekezdésére,
mivel:
(1)
A 2958/93/EGK bizottsági rendelet (2) megállapította a 2019/93/EGK rendelet közös alkalmazási szabályait a kisebb égei-tengeri szigetek egyes mezőgazdasági termékekkel való ellátására vonatkozó egyedi szabályozást illetően, valamint a 2019/93/EGK rendelet 3. cikkének alkalmazásában az ezen ellátáshoz nyújtott támogatások összegét.
(2)
A 2019/93/EGK rendelet 2. cikkének alkalmazásában a 3175/94/EK bizottsági rendelet (3) megállapította a gabonatermékekre és a szárított takarmányra vonatkozó előzetes ellátási mérleget.
(3)
Ezen előzetes ellátási mérleget 2005-re vonatkozóan is meg kell állapítani.
(4)
Következésképpen a 3175/94/EK rendeletet módosítani kell.
(5)
Az e rendeletben előírt intézkedések összhangban vannak az érintett ágazatok irányítóbizottságai közös bizottságának véleményével,
ELFOGADTA EZT A RENDELETET:
1. cikk
A 3175/94/EK rendelet melléklete helyére e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ezt a rendeletet 2005. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. január 14-én.